Ֆելիքս ֆոն Վայնգարտներ

Ֆելիքս ֆոն Վայնգարտներ (, ), ավստրիացի դիրիժոր, կոմպոզիտոր։

Կենսագրություն 
1881–1883 թվականներին երաժշտական կրթությունը ստացել է Գրացում և Լայպցիգի կոնսերվատորիայում։ 1883 թվականից հանդես է եկել որպես դիրիժոր։ Կատարելագործվել է Լիստի մոտ, Վայմարում։ Վիեննայի օպերայի տնօրեն (մինչև 1911 թվականը) և ֆիլհարմոնիայի սիմֆոնիկ նվագախմբի ղեկավար (մինչև 1927 թվական), 1919–1924 թվականներին՝ Ժողովրդական օպերայի տնօրեն։ 1927–1933 թվականներին՝ կոնսերվատորիայի ղեկավար և դիրիժոր Բազելում։

Հյուրախաղերով հանդես է եկել շատ երկրներում, այդ թվում՝ ԽՍՀՄ-ում։ Վայնգարտները գերմանացի դիրիժորական դպրոցի խոշորագույն ներկայացուցիչներից է։ Նրա արվեստն առանձնանում է դասական ավարտվածությամբ և ինտելեկտուալիզմով։ Երաժշտական երկերի հեղինակ է (8 օպերա, 7 սիմֆոնիա)։

Ծանոթագրություններ 

Ավստրիացի դիրիժորներ
Ավստրիացի կոմպոզիտորներ
20-րդ դարի դասական կոմպոզիտորներ
Ավստրիացի դաշնակահարներ